Matovič, Igor, poslanec NR SR (2023-12-15):
Kolegovia, kolegyne, dobré ráno prajem, aj pánovi predsedajúcemu, obvinenému človeku z korupcie. Keď som si dal zistiť, že či existuje niektorý parlament v rámci Európskej únie, kde by vo vedení parlamentu bol niekto, kto je aktuálne obvinený alebo obžalovaný, a tobôž z korupcie, tak som nenašiel. Takže vitajte v čiernej diere Európy alebo demokratickej vraj Európskej únie. Aj takéto obludnosti sú možné, aby sa diali a aby si to poistili títo páni, tak predkladajú takéto návrhy zákonov, ktoré treba vnímať v kontexte a nie len sa na neho sústrediť, čo tam je presne napísané, aké písmenká, vlastne ísť s nimi do debaty, že či je oprávnené, aby vláda alebo prezidentka menovala nejakého šéfa úradu, ale treba brať, že to je súčasť toho deja, ktorý nám títo ľudia nieže sľúbili, ale v podstate aj sľúbili na tej poľovníckej chate, keď si pozrete, aj ja som dnes také, také malé videjko, ktoré je milé si pripomenúť, čo tam Kaliňák hovorí tým zločincom, s ktorými sa tam stretával. Je to dej, ktorý si naplánovali, cielene tri a pol roka ľuďom masírovali hlavy, bohužiaľ, na Slovensku viac jako milión ľudí je, ktorým dobre robí masírovanie hláv a veľmi radi to, čo na krku nosia, nepoužívajú na to, aby rozmýšľali, ale veľmi radi si tam nechajú natlačiť rôzne tie, tie hlúposti. A potom aj radi tie hlúposti verklíkujú ďalej a takýmto spôsobom, bohužiaľ, ovplyvňujú život aj tých ostatných ľudí, z ktorých, áno, zase bohužiaľ, viac ako milión ľudí si v čase alebo v deň volieb hovorí, že však netreba ísť voliť, však nejaký rozhodnú o nás bez nás a, a však budeme tu žiť, nejako sa premotáme, nejako bolo, nejako bude. Bohužiaľ, áno, doba sociálnych médií vytvára priestor presne pre takých zločincov, ktorí dnes vládnu. Ktorí si vytvoria cestu, doslova koridor, ustlané na ružiach, so svojimi klamstvami, lebo algoritmy tých sociálnych sietí sú tak nadstavené. Čím väčšia kravina, tým viacej lajkov, tým viacej zdieľaní, tým viacej videní. A ľudia, bohužiaľ, na Slovensku, a na to máme pečiatku, sú krajinou, kde najviac sú ochotní veriť konšpiráciám, ale keď sa to takto povie, tak vlastne ono to znie tak, tak celkom bezbranne, však teda veriť konšpiráciám, no dobre, tak sme v niečom rekordmani. Ale v skutočnosti, keď to preložíme do ľudského jazyka, znamená, že na Slovensku sú ľudia najviac blbí, lebo jednoducho najviac, najväčší podiel ľudí je ochotných veriť úplným kravinám, úplným výmyslom a ono sa to tak moderne tomu hovorí konšpirácie. No a to je na ružiach ustlané zločincom, ktorí vládnu, aby mohli tri a pol roka, najmä teda cez sociálne siete, lebo cez tie iné médiá to je trošku komplikovanejšie, jedine vtedy, keď ich ovláda Haščák, vtedy môžte akúkoľvek krajinu aj, kravinu aj cez tie jeho médiá ľuďom do hláv posúvať. Tak povedali si, že keďže padla klec a hrozilo, že by za svoje zločiny dosť dramaticky mohli doplatiť pobytom niekde v neslobode, tak si povedali, že urobia všetko preto, aby sa preklamali až do volieb a vo voľbách dostatočnou oklamanou masou tie voľby ovládli, získali taký výsledok, aby mohli vládnuť. A následne realizovali plán, ktorý Kaliňák a teda títo ľudia už kuli napríklad aj na tej poľovníckej chate, kde to je veľmi krásne vypovedateľné, lebo to nie je divadlo pred kamerami, to nie je divadlo na tlačovej konferencií, kde na každej jednej hovorili o manipulácii vyšetrovaní, o zločincoch, ktorým idú po krkoch, po krku. Nie, na tej chate hovorili skutočnú pravdu. Presne tak, ako ju cítia medzi sebou členovia organizovaného zločinu, bez, alebo s vedomím, že nemajú tam žiadnu kameru, žiadne média, a tým pádom to, čo sa rozprávala mafia na poľovníckej chate, to môžeme brať ako za skutočnú pravdu. A ten rozdiel medzi tým, čo hovorili na verejných tlačovkách a čo hovorili na utajenej poľovníckej chate s vedomím, že vlastne tam si tú pravdu môžu, tak je dramatický. Ale jeden je najpodstatnejší. Počas celých dlhých hodín nahrávok záznamov, rozhovorov mafie, keď to tak môžem nazvať, na poľovníckej chate, kde teda bol účastný aj Fico, Kaliňák, Bödör, Gašpar a podobní, tak ani raz, ani raz, ani raz nezaznelo slovo manipulácia. Ani raz títo zločinci nepovedali na tej chate medzi sebou, to je aké strašné, ako manipulujú s tými dôkazmi, to je aké strašné, jako tam ovplyvňujú a manipulujú s tými vyšetrovateľmi, alebo tí vyšetrovatelia, ako manipulujú s tými svedkami. Ani raz to tam nespomenuli. A to je to kľúčové, páni, čomu slúžite. A vedome. A povedzme si to na rovinu, za prachy slúžite. Svedomie, normálne v pohode ho predáte za prachy, lebo šak vám to dobre robí. Že vám nie je hanba! Tento zákon je len ďalšie puzzle v skladaní systému, ako chcete zlikvidovať právny štát, ako chcete zlikvidovať spravodlivosť na Slovensku. Ako si tu chcete znova vystavať ten domček z karát, aby ste mali pocit, že opäť vy budete stáť nad zákonom a opäť tu budú rozhodovať, sa bude rozhodovať podľa toho, aké telefónne čísla máte v mobile. Ale ja vám vopred hovorím, že ten domček z karát vám znova zbúrame. A doplatíte na to sakramentsky viac, lebo to, čo dnes robíte, to je vedomá demontáž právneho štátu. Ten čas vám opäť uplynie. A ja vás naozaj upozorňujem, každého jedného z vás v tejto koalícii, že sa vám to sakramentsky vyplatí v zlom, keď budete teraz tej mafii slúžiť. Lebo vy sa dnes už správate, hoci teda máte pocit, že ste niečo viac, že ste elita, lebo sedíte v tejto miestnosti, ale vy sa správate ako členovia organizovanej zločineckej skupiny, ktorá vedome koná proti tomu, čo je napísané v ústave. Vedomá, alebo podieľanie sa na vedomej demontáži právneho štátu, keď chcete celý súbor týchto krokov dokonať, je na konci spáchaný zločin voči ústave. A za to sa budete zodpovedať, páni a dámy, a žiadne prachy vás nezachránia a nezašijete sa niekde do Bosny a Hercegoviny. Čiže sakramentsky si to rozmyslite, na čom sa budete podieľať a čomu budete asistovať, lebo vám hovorím, že ten váš čas sa opäť raz skráti a opäť nastane čas spravodlivosti. A tí potentáti Kaliňák a spol. s nakradnutými stovkami milión eur, tí vám takto ukážu dlhý nos a nechajú vás v štichu. Ale vy, ktorí budete mat tie judášske groše našporené, pár sto mil... pár stotisíc, možno milión vám vtedy-kedy prihodia za nejaké kľúčové hlasovanie, tak vy sa budete zodpovedať, lebo vy sa nezašijete, oni sa zašijú, oni si tú slobodu kúpia. Oni si už tú krajinu, kde si uplatia toho vládcu na to, aby mali pokoj až do smrti, oni si ju nájdu. Ale mnohí z vás slúžia tomuto zlu s tým vedomím, že by tu chceli žiť, máte tu rodiny a nechcete utekať jako prašiví psi. Kaliňákovi to je jedno, kde si bude užívať nakradnuté. Ficovi to je jedno. Gašparovi to je jedno. Bödörovi jak by dal. Ale ja verím stále tak, ako verím, že medzi voličmi SMER-u a HLAS-u aj SNS sú aj čestní ľudia, len sa nechali oklamať, že aj medzi vami sú niektorí čestní, ktorí možno dnes máte pocit, že ste súčasťou bandy a tak sa to patrí. Ale oni tak ako tu 12 rokov nahovárali tých ostatných, aby im slúžili a v podstate im sa ušli odrobinky, tak takisto aj z vás tu robia, s prepáčením, užitočných idiotov. Ale to je vaše slobodné rozhodnutie užitočným idiotom byť. Súčasť tohto plánu je, samozrejme, prijať zákon, ktorým, slušne znie, však teda kompetencie, kompetenčný zákon, že každá vláda si môže povedať, ako si tie kompetencie rozdelí. Ale to, čo robíte vy, vy tu vytvárate cestu bez hanby zločincovi Gašparovi na to, aby sa stal riaditeľom SIS, ale nieže stal riaditeľom SIS, na to musíte mať ešte aj prezidenta zvoleného alebo nájsť teda tú, toho užitočného idiota, ktorý tu ešte v druhom čítaní dá, že sa mení spôsob voľby riaditeľa SIS, že aj to sa môže ešte v tomto druhom čítaní stať, ale vy mu idete hlavne urobiť koridor, aby sa bezpečne cítil ako šéf SIS. A v momente, keď sa dozvie, že vlastne tá spravodlivosť náhodou ešte niekade uniká z toho suda a že znova ho idú niekde znova zatknúť za zločiny, ktoré spáchal, a on ich teda má v rade celkom slušnú zásobu. Tak aby rýchlo zložil funkciu a znova sa stal poslancom, aby ste ho tu chránili ako väčšina. Toto vy si píšete v tom zákone. Že aby ste pekne mohli zločincov vysielať do kľúčových orgánov, ktoré majú zabezpečovať spravodlivosť, Slovenská informačná služba, no sakra, taký je, ale vy im tuto vedome vaším hlasovaním idete dať tú možnosť, aby sa Gašparko cítil bezpečne ako šéf Slovenskej informačnej služby, aby nemohol byť zatknutý, lebo jednoducho, ak by sa dozvedel, ukáže tuto preukaz, poslanecký: Nie, ja už nie som riaditeľom SIS, ja už som poslancom. To sa nehanbíte?! Šak to je detinské, trápne. Tomuto slúžite vedome? Doma vám čo hovoria na to manželky, bratia, sestry, známi na ulici? Či čo? Sa spoliehate na to, že tiež nerozmýšľajú? Že ich oblbnete? Každopádne páchate atentát voči spravodlivosti a toto je toho súčasť. Povedať si, že potrebujete v skrátenom legislatívnom konaní dať právo Gašparovi, aby sa stal bez strachu riaditeľom SIS, je hanba, je v rozpore s ústavou, s nálezom Ústavného súdu. Ústavný súd vám jednoznačne, aj pravidlá legislatívneho procesu, hovoria jasne, musia byť splnené, alebo hrozba značných hospodárskych škôd. Aké značné hospodárske škody? Ktoré riešite? Aké ľudské práva sú ohrozené, keď nezriadite ministerstvo, ako sa to má volať? Cestovného ruchu a športu. A nepremenujete ministerstvo školstva, že na konci doplníte „a mládeže„. Aké ľudské práva? Aké škody? Nie je to práve opačne? Dať SNS do rúk sto miliónov eur na ministerstvo cestovného ruchu a športu, nie je to riziko značných hospodárskych škôd? Po tom, ako ste tu spravovali Plavčanove eurofondy? Šesťsto miliónov takto mala SNS zrazu na stole. Jediný cieľ bol nieže nájsť najlepších vedcov a výskumníkov na Slovensku a posunúť im tie peniaze z eurofondov. Sú to naše spoločné, a teda dobre, z eurofondov určené na to, aby sme tu mali ešte lepšiu vedu a ešte lepší výskum. Ale hľadať čo najhoršiu garážovú firmu, ktorá má čo najkrajšiu históriu s čo najmenším obratom, s čo najmenším ziskom, s čo najmenším počtom ľudí, a nájsť si cestičky, ako vytunelujeme 600 mil. eur. A čo mi chcete povedať, že tá SNS sa zmenila? A v čom voči Plavčanovej dobe? Kto jej šéfoval vtedy, keď bol Plavčan minister školstva a 600 mil. sa chystalo ukradnúť? Nešéfoval zrazu ten istý kapitán? Alebo nieže zrazu, ale nešéfoval ten istý kapitán tej SNS-ke? Čiže dnes hovoríte, že idete predchádzať značným hospodárskym škodám, keď dáte SNS-ke 100 mil. eur ročne? Na ministerstvo cestovného ruchu a športu? No čo sa s tými prachmi stane? To isté, zase garážové firmičky, zase kamaráti, zase z našich spoločných lukulské hody. Samozrejme, ale kľúčová zmena v tomto, v tomto návrhu, ktorý predkladáte, je ovládnutie tých, nie zriadenie ministerstva, to viem aj prežiť, každá vláda môže mať názor, teda dobre, chce pridať, ubrať ministerstvá, hoci na Slovensku zvyčajne to je o pridávaní. Dobre, rozhodli ste sa ísť touto cestou, je to súčasť koaličnej nejakej dohody. Danko chcel mať svoju hračku, nech ju má, dobre, že to bude Slovensko stáť 100 mil., z ktorých 90 bude rozkradnutých, no holt, vaši voliči tak rozhodli. Keď im to dobre robí, že ich niekto okráda, tak myslím si, to sa prepáčiť dá. Ale tie ostatné návrhy sú tie dôležité, a to je ovládnutie, snaha o ovládnutie SIS. Snaha vytvorenia doslova takého inkubátora v SIS pre zločincov, ktorých tam viete vysielať a ktorí bez strachu v čase, keď teda znova by na nich náhodou doľahla spravodlivosť, sa vedia upratať do parlamentu, aby boli zase pod ochranou väčšiny, ktorá ich na trestné stíhanie nevydá. Teda to ste ťažkí hrdinovia. Ale povedzme si teda, koho tam idete vysielať, kto je to ten Tibor Gašpar, lebo to nie je že nejaký taký, by som povedal, veľavážený predseda ústavnopráv... pardon, brannobezpečnostného výboru, ku ktorému Slovensko vzhliada, lebo je to symbol spravodlivosti. Tibor Gašpar bol policajný prezident, ktorý vedome vydal vedenie policajného zboru a Národnej kriminálnej agentúre zločincovi a šéfovi nitrianskeho podsvetia Norbertovi Bödörovi. Človekovi, ktorý je obžalovaný vo viacerých prípadoch z toho, že tuneloval, napríklad iba takú vec poviem, tuneloval dotácie určené pre chudobných farmárov a ten vagabund si s tým svojím systémom, ktorý si vytvoril na PPA, pýtal úplatky od tých chudobných farmárov, že dostanú zákonné dotácie. Takíto ste vy vlastenci! Vlastenci, ktorí okrádajú chudobných farmárov tým, že z toho, čo majú zákonný nárok, si pýtajú 15 až 40 %, či koľko to mal tú taxu. Gašpar so svojou rodinou Norbertom Bödörom, lebo to sa nedialo bez vedomia Tibora Gašpara, to sa dialo s jeho vedomím. Dnes sú desiatky svedkov (kýchnutie v pléne), na zdravíčko, aj duša svedčí, dnes sú desiatky svedkov, ktorí krásne popisujú celý ten skorumpovaný systém, jako fungoval. Že sa vám nepáčia zrazu ľudia, vaši vlastní ľudia, ktorých vy ste si dosadili na kľúčové pozície, ako Bernard Slobodník alebo Ľudovít, Ľudovít Makó, Imrecze a podobní. Však to boli ľudia, jeden bol riaditeľ kriminálneho úradu finančnej správy, kľúčový orgán spravodlivosti. Ďalší bol riaditeľ finančnej jednotky na Národnej kriminálnej agentúre, kľúčový orgán spravodlivosti. Ďalší bol riaditeľ finančnej správy, celej, kľúčový orgán spravodlivosti, najmä pri výbere daní. Títo vaši ľudia, to neboli naši ľudia, to neboli nejakí najdúchovia z ulice, títo vaši ľudia dnes svedčia voči vám, voči vášmu systému, ktorý ste tu stvorili. A keď vy si myslíte, že vaším hlasovaním vymažete spravodlivosť a tie dôkazy sa zrazu stratia a k tej spravodlivosti sa za rok, dva, tri, možno teda necelé štyri prinajhoršom späť vrátime, tak to je veľký omyl váš, ja vás na to upozorňujem. Ešte raz, rozmyslite si, kam až zájdete. Páchať vedome atentát voči spravodlivosti s tým, že budete tu rad radom stláčať tlačítka, lebo vám to predsedovia strany povedia, je ohrozenie bezpečnosti vašej vlastnej, lebo na konci sa za to hlasovanie môžete zodpovedať. Lebo keď to je, napriek tomu, že to bude hlasovanie, vy sa neskryjete za nejakú kolektívnu zodpovednosť, za vaše, za váš poslanecký názor. Ak sa bude dať dokázať, že to bolo konanie organizovanej zločineckej skupiny, čo zatiaľ všetky znaky má, a že ste boli upozornení, že toto vlastne môže mať takéto dôsledky, môžete sa trestnoprávne za vaše, áno, aj hlasovanie zodpovedať. Možno sa vám to zdá absurdné, ale tí ľudia, ktorí by vás chránili, už budú zašití v Dubaji a niekde v bezpečí a vy tu zostanete sa moriť s tými vašimi následkami vašich rozhodnutí z dní, kedy ste mali hájiť spravodlivosť, ale hájili ste možno svoju peňaženku alebo peňaženky predsedov svojich politických strán. Čiže idete vyárendovať miesto, aby sa teda bezpečne cítil Tibor Gašpar. Zločinec, ktorý si dal lustrovať cez Vorobjova, to bol človek, ktorý mal na starosti lustrácie teda v tom tajnom policajnom systéme, kde teda keď niekto bol podozrivý, nejaký zločinec, tak akože prvá vec pred tým, jak ho začali rozpracovávať orgány činné v trestnom konaní, si ho vylustrovali. To znamená, pozreli sa mu trošičku na pozadie, že teda kto je, čo je, kde býva, koho má rodinu, brata, sestru, kde má prechodný pobyt, rôzne väzby, účty a tak. A tipnite si, koho Tibor Gašpar ako policajný prezident si dal vylustrovať v tomto systéme ako potencionálneho zločinca. Nelegálne. Iba tak z pozície prezidenta Policajného zboru. S akým menom prišiel za tým Vorobjovom, ktorý to mal na starosti? Čo myslíte? Okrem iných. S Jánom Kuciakom. Prišiel a zadal mu, že tuto, môj podriadený, pekne mi vylustruj, čo to je za zmrda ten Ján Kuciak. Kde býva, aká rodina, s kým býva, všetko chcem o ňom vedieť. Do pár mesiacov bolo po Kuciakovi. Vy takémuto človeku idete vyárendovať priestor, aby sa bezpečne cítil v Slovenskej informačnej službe? Človeku, ktorý kryl zločinca Krajmera, ktorý takisto je obžalovaný z mnohých trestných činov, ktorý bol šéf protikorupčnej, protikorupčnej jednotky, sprepytujem, na Národnej kriminálnej agentúre, ktorý tohto človeka poslal na miesto vraždy Jána Kuciaka a Martiny Kušnírovej, a keď som to povedal, že tam poslal Krajmera, hovoril len, Krajmer tam nikde nebol. Našťastie bol asi polsekundový záznam, ako Krajmer vchádza cez bránku do toho domu, kde zabili Jána a Martinu. Mala ho Televízia JOJ a na základe toho záznamu som ho usvedčil a musel cez celým Slovenskom kapitulovať, že áno, Krajmer tam bol. Sa pýtam, čo robil šéf protikorupčnej jednotky, o ktorom Kuciak písal, ktorý upratoval všetky tie svinstvá, o ktorých Kuciak písal, ktorý upratoval svinstvá voči, voči, podozrenia voči Bödörovi a Gašparovi, ktorý kul plány, a nekul plány, a realizoval moje napríklad nezákonné sledovanie? Kedy mne namontovali príslušníci NAKA mimo, mimo záznam, mimo oficiálnych nejakých úloh bez súhlasu prokurátora sledovanie GPS, kade sa pohybujem. Ten Krajmer, ktorý s Bödörom a s Gašparom si nasadili na mňa zamestnancov, príslušníkov NAKA, aby mimo pracovnej doby oficiálnej ma sledovali, čo vlastne robím a na konci museli napísať, že nudný život. Robota a domov, robota a domov, frajerky nemám, nemáme ho za čo chytiť. Vy tohoto vagabunda, ktorý zločinca Krajmera poslal na miesto vraždy, ktorý absolútne nemal čo robiť na mieste vraždy, podľa mňa iba zametať stopy, tak vy tohto, tomuto vagabundovi idete vytvoriť priestor, aby sa bezpečne cítil na, na SIS-ke? Týmto zákonom, týmto hlasovaním. Fakt sa nehanbíte? Zločinca, ktorý podľa vašich ľudí, ktorých ste si dosadili na tie kľúčové pozície, ktorých som menoval, sa stretával pravidelne s oligarchami s Ficom, Kaliňákom, Brhelom a podobnými, Bödörom a kuli plány, že čo ako, kde, koho budú vydierať, koho budú okrádať, koho budú nezákonne sledovať. A ja si myslím osobne, to je moje hlboké presvedčenie, áno, koho zotnú dole, komu zoberú možno aj život. Lebo jednoducho si trúfol niečo viac, čo už v ich svete ´našich ľudí´ nebolo dovolené. Takéhoto človeka vy idete posielať a bez hanby dnes ho máte ako šéfa brannobezpečnostného výboru a vy ho idete akože poslať do SIS-ky. Tak? Vy týmto zákonom idete urobiť zo šéfa štatistického úradu, to ako Michelko tu ten bláznivý hovoril niečo, že ešte aj z protimonopolného úradu, vy idete urobiť normálne, že handry vlády. Onunce, či jak sa to nazýva. Ale to sú, my, my sme súčasťou nejakého európskeho spoločenstva. Ja viem, že vy sa spoliehate na to, že Fico bude vydierať právom veta, tak si zatvoria v Európe oči a, a jednoducho dovolia nám zhumpľovať úrady, ktoré majú byť nezávislé, a práve kvôli tomu je tam dvojstupňová nejaká tá voľba, že síce si možno vláda vyberie, ale prezident to musí odobriť a podobne. Tak vy idete z toho urobiť normálne, že slúžky vlády, zo štatistického úradu, z ÚRSO, z protimonopolného úradu, bez hanby, bez škrupulí. A ja pevne som presvedčený, že ešte prídete aj v tomto druhom čítaní, v tom, že ešte budete meniť aj voľbu šéfa SIS, len ste to neurobili na začiatok, aby nebol z toho poprask, ale na poslednú chvíľku možno pred hlasovaním nejaký užitočný idiot príde, možno, prepáčte, možno priamo pán spravodajca to využije v poslednom tom svojom vystúpení a ešte povie, že teda takéto tu máme, ešte takúto maličkosť nejakú, že aby sme zmenili nejaké pravidlá, a potom odhlasujete s dobrým pocitom, že jak ste vyhrali nad nami. Ale toto zápas nie je s nami, toto zápas o spravodlivosť na Slovensku. Aj vaši rodičia, možno vy starší, sami ste na tých námestiach boli. Možno niektorí nie, možno ste v strachu boli v miestnych komunistických domoch a ste pozerali tam niekde cez záclonu, že čo sa to tam na tých námestiach deje, ale verím, že aj medzi vami sú takí, ktorí s dobrým pocitom prežívali ten 17. november, a tí ľudia tam bojovali za spravodlivosť a spravovali, bojovali za to, aby sme si boli pred zákonom rovní, do riti. Ale byť otrokom nejakej skupiny ľudí a zároveň, ktorá má všetky znaky organizovaného zločinu, a vystaviť ľudí pocitu, že keď ukradneš bicykel, máme tu Rómov, poviem, keď bežný Róm, ktorý možno od hladu ukradne niekde bicykel, tak ten bude mať, sakra po krížoch mu dáme a keď to urobí trikrát, ešte aj doživotie za to dostane. Ale vy si inými zákonmi idete nadeliť normálne že amnestiu? Bödörovi, Kaliňákovi, Gašparovi a iným zločincom, bohužiaľ, ktorých medzi sebou máte? To je aká spravodlivosť? V čom ste vy iní od Mečiara, ktorý nadelil Lexovi amnestiu, len aby sa nevyšetrovala vražda Remiáša. V čom ste iní, mi povedzte. Lebo ukradnúť zo spoločných peňazí, čo idete dať, bola tu a budem, aj dostanem sa k tomu, bola tu debata o zdravotníctve. Dať amnestiu Haščákovi? Odstaviť šéfku Úradu pre dohľad nad zdravotnou starostlivosťou? Len preto, lebo si trúfla povedať, že Haščák v rozpore so zákonom ukradol chorým ľuďom 440 mil. eur a urobil to pred desiatimi rokmi? Tých 440 mil. eur vtedy ukradnutých je dnešná hodnota miliarda. Za to by bolo postavených dvadsať nemocníc takých, ako je v Michalovciach. Inak povedané, vy vašim hlasovaním síce budete mať pocit možno, že stláčate gombíček či čo tam, už ani gombíčky nestláca, nestláčame. Nájdite si presnú lokalitu na tom dotykovom displeji, odhlasujete, vybavené a máte pocit, že vy bojujete za spravodlivosť. Vy bojujete za zločincov. Tým, týmto zákonom vytvárate cestu, aby ovládli orgány, ktoré majú byť nezávislé. Druhými zákonmi im idete nadeliť amnestiu. Týmto zákonom idete odstaviť statočnú ženu Renátu Bláhovú, ktorá si z pozície šéfky Úradu pre dohľad nad zdravotnou starostlivosťou trúfla povedať zločincovi Haščákovi, že okradol chorých ľudí. Okradnúť chorým ľuďom miliardu eur, to sú tisícky mŕtvych ľudí. A vy idete povedať vaším hlasovaním, že to bolo v poriadku, že to bolo v súlade s morálkou zabíjať ľudí. Komukoľvek vaším konaním, komu nadelíte tú amnestiu alebo vytvoríte priestor na to, aby sa spravodlivosti vyhol či už znižovaním trestu, alebo premlčacou dobou, alebo čímkoľvek, vy hovoríte, že tie zločiny, ktoré spáchali, boli morálne. Ale ja vám hovorím, že keď niekto kradne, keď niekto ukradne bicykel, nikoho tým nezabije. Neni to fér, nemal to urobiť, ale nikoho tým nezabije. Ale keď Haščák, vykradol miliardu eur zo zdravotníctva, zabil tisícky ľudí s vaším, s vaším požehnaním, lebo za tú miliardu mohli byť nakúpené tisícky cétečiek, tisícky magnetických rezonancií, tisícky mamografov, mohli byť skrátené doby operácií možno na, naozaj na absolútne minimum. Ale keď niekto z organizmu odtiahne si tú životodarnú tekutinu, to je jak kebyže vám niekto podreže žily a povie vám, že však ži. A budete ich mať stále podrezané a bude vám kvapkať, tiecť a doslova prúdom vytekať to, čo vás má držať pri živote. Toto robí Haščák v zdravotníctve a vy mu týmto zákonom idete len pomáhať, lebo ženu, ktorá sa mu trúfla postaviť z Úradu pre dohľad nad zdravotnou starostlivosťou, ktorý aj podľa európskych pravidiel má byť nezávislý a hlavne má aj pre nás všetkých strážiť tých osem miliárd eur v zdravotníctve, tak vy tú ženu odtiaľ idete odvolať, lebo si tam dáte, že keď nespĺňa morálne kritériá, to si ľahko vy vymyslíte, však jasné, pre vás je amorálne, keď niekto zločincovi povie, že je, že je zločinec, idete ju odvolať a vytvoriť si cestičku, aby ste si tam dávali vašeho nejakého vládneho pusipajtáša, ktorý bude súčasťou toho organizovaného zločinu. Áno, presne tak jako pani Dolinková, ministerka vraj teda toho budúceho, alebo nominantka toho budúceho prezidentského kandidáta. Človeka, ktorý by strašne rád bol prezidentom, Petra Pellegriniho. Čo urobila prvé? Prišla sem a prvý zákon, ktorý prekladala, bol ten, ktorým ušetrila Haščákovi desiatky miliónov eur ročne, že nebude ľuďom musieť dať včas kvalitnú operáciu. Ďalší zákon, áno, idete odstaviť tú ženu, ktorá sa Haščákovi nepáči na Úrade pre dohľad nad zdravotnou starostlivosťou. Čo urobila ďalšia, inak povedané, čo urobil Pellegrini? Lebo však to je on za to priamo zodpovedný. On predal ministerstvo zdravotníctva Haščákovi, aby si tam Haščák mohol dať „svoju“ ženu, svoju slúžku Dolinkovú. Rozhodla o tom, že jeho Nemocnica Bory bude mať taký status, že verte tomu, že súčasťou dohody je aj to, že Rázsochy sa nepostavia, že sa tam nepostavia, aby tam nebola konkurencia. Lebo Haščákovi sa to nepáči, lebo on nechce mať pri svojich Boroch štátnu nemocnicu niekde blízko do pár kilometrov. Súčasťou dohody je, že v, že na Rázsochách sa Rázsochy nepostavia. Vy ste vydali, normálne tolerujete, že Pellegrini predal ministerstvo zdravotníctva Haščákovi a robí pre neho čisto biznis. Aj týmto zákonom, ako som povedal, idete odstaviť ženu, ktorá sa mu postavila a tým pádom idete vydať osem miliárd eur, aby si tam dosadil Haščák svojho človeka, ktorý teda bude kontrolovať spravodlivosť rozdeľovania a používania prostriedkov zo zdravotného poistenia pre liečbu chorých ľudí. A viete, čo sa stane? Opäť tisícky ľudí na to doplatia svojim životom, lebo keď teda Haščákovi zveríte to, aby on, cap, bol záhradníkom, tak bude len biznis na úkor chorých ľudí. Mrzí ma, že ste zneužili skrátené legislatívne konanie, lebo žiadne značné hospodárske škody nehrozia tými vecami, ktorými riešite, skorej presne opačne. A žiadne ohrozenie ľudských práv takisto neregistrujeme. Je to biznis pre pár vyvolených ľudí, aby ste si dosadili na miesta, ktoré, ktoré chcete ovládnuť, svojich poslušných ľudí, urobili z nich otrokov systému a v žiadnom prípade, aby neslúžili verejnému záujmu. Bol by som veľmi rád, aby ste sa spamätali a išli z kratšej cesty späť. Blížia sa Vianoce a mali by ste mať rád svojich blízkych, ale vaši blízki by mali byť všetci občania Slovenskej republiky, a nielen... (Prerušenie vystúpenia časomerom. Potlesk.)